আদমজী ক্যান্টনমেন্ট কলেজ

আদমজী ক্যান্টনমেন্ট কলেজ বাংলাদেশের রাজধানী ঢাকা শহরের ঢাকা সেনানিবাস এলাকায় অবস্থিত একটি উচ্চমাধ্যমিক শিক্ষাপ্রতিষ্ঠান। উচ্চ মাধ্যমিক ছাড়াও স্নাতক ও স্নাতকোত্তর শিক্ষা পরিচালনায় কলেজটি জাতীয় বিশ্ববিদ্যালয়ের অধিভুক্ত। এটি বাংলাদেশ সেনাবাহিনী কর্তৃক পরিচালিত। ইংল্যান্ডের আদি পাবলিক স্কুল 'ইটন' ও 'হ্যারো' এর আদর্শে এটি ১৯৬০ সালে প্রতিষ্ঠিত হয়। কলেজটি মূলত সামরিক বাহিনীর সদস্যদের সন্তানদের জন্য হলেও বেসামরিক ব্যক্তিবর্গের সন্তানরাও এতে পড়াশোনা করতে পারে। ২০২৪ সালে কলেজটি জাতীয় পর্যায়ে শ্রেষ্ঠ কলেজ নির্বাচিত হয়। ১৯৬০ সালের ১৬ ফেব্রুয়ারি ইংরেজি মাধ্যমের বিদ্যালয় হিসেবে প্রতিষ্ঠানটির যাত্রা শুরু হয়। যার প্রতিষ্ঠাতা ছিলেন তৎকালীন পাকিস্তানের অন্যতম ব্যবসায়ী গুল মোহাম্মদ আদমজী। বিশিষ্ট স্থপতি থারিয়ানির নকশায় ভবনটি নির্মাণ করেন ওমর এন্ড সন্স লিমিটেড। তৎকালীন পাকিস্তানের রাষ্ট্রপতি ফিল্ড মার্শাল আইয়ুব খান প্রতিষ্ঠানটির ভিত্তি প্রস্থর স্থাপন করেন এবং সেনাবাহিনীর তৎকালীন ইস্টার্ন কমান্ডের জিওসিকে প্রধান করে একটি শক্তিশালী বোর্ড অব গভর্নরস গঠন করা হয়। ব্রিটিশ পাবলিক স্কুলের মান অনুসারে এই স্কুলটির কার্যক্রম শুরু হয়। স্বাধীনতার পূর্বে এ প্রতিষ্ঠানের শিক্ষাদানের মাধ্যম ছিল ইংরেজি। সেই আলোকে কলেজটির প্রথম দুইজন অধ্যক্ষ ছিলেন ব্রিটিশ নাগরিক। স্বাধীনতা পরবর্তীকালে শিক্ষার মাধ্যম হয় বাংলা। ১৯৯৫ সালে আদমজী ক্যান্টনমেন্ট কলেজ শাখাকে বিদ্যালয় শাখা থেকে আলাদা করা হয়। বাংলাদেশের রাজধানী ঢাকা শহরের ঢাকা সেনানিবাসের প্রাণকেন্দ্রে কলেজটি অবস্থিত। প্রায় দশ একরের উপর স্থাপিত কলেজটিতে একটি প্রশাসনিক ভবন, একটি বিজ্ঞান ভবন, একটি গ্রন্থাগার ভবন, একটি বিবিএ ভবন, একটি মাস্টার্স ভবন, একটি খেলার মাঠ, একটি মসজিদ, একটি বাগান, একটি ক্যাফেটেরিয়া, একটি শহীদ মিনার, একটি মিলনায়তন ও একটি উন্মুক্ত মঞ্চ (শহীদ রুমী মঞ্চ) রয়েছে। শিক্ষা, শৃঙ্খলা, নৈতিকতা – এই তিনটি হলো কলেজটির মূলমন্ত্র। প্রতিবছর এসএসসি পরীক্ষার ফল প্রকাশের পর ভর্তি বিজ্ঞপ্তি প্রকাশিত হয়। একাদশ শ্রেণিতে অনলাইনের মাধ্যমে নতুন ছাত্রছাত্রী ভর্তি করা হয়। শিক্ষার্থীদের এসএসসি পরীক্ষার নম্বরের উপর ভিত্তি করে তৈরি করা মেধাতালিকা অনুযায়ী ভর্তি করা হয়। তবে সেনাবাহিনীর সদস্যদের সন্তানদের ভর্তির জন্য বিশেষ কোটা রয়েছে। বর্তমানে এখানে উচ্চমাধ্যমিক শ্রেণিতে বিজ্ঞান শাখা (বাংলা মাধ্যম ও ইংরেজি সংস্করণ), মানবিক শাখা (বাংলা মাধ্যম) ও ব্যবসায় শিক্ষা শাখার (বাংলা মাধ্যম ও ইংরেজি সংস্করণ) কার্যক্রম চালু রয়েছে। এছাড়াও জাতীয় বিশ্ববিদ্যালয়ের অধীনে ইংরেজি, অর্থনীতি, রাষ্ট্রবিজ্ঞান, হিসাববিজ্ঞান ও ব্যবস্থাপনা বিষয়ে অনার্স, মাস্টার্স ও বিবিএ কোর্স চালু রয়েছে। কলেজটি বিভিন্ন সহশিক্ষা কার্যক্রম পরিচালনা করার জন্য সুপরিচিত। কলেজের শিক্ষার্থীরা পাঠ্যবইয়ের শিক্ষার পাশাপাশি নানা ধরনের সহশিক্ষা কার্যক্রমে নিয়মিত অংশ নিয়ে থাকে। উদাহরণ হিসেবে রয়েছে বিতর্ক ও ক্রীড়া সহ বিভিন্ন প্রতিযোগিতায় অংশগ্রহণ, বিজ্ঞান ও প্রযুক্তি উৎসব সহ বিভিন্ন অনুষ্ঠানের আয়োজন ইত্যাদি। সারা বছর কলেজটিতে বিভিন্ন ক্লাব পরিচালিত হয়। ক্লাবগুলো হলো: এনএএসসি (নিউট্রিনো এসিসি বিজ্ঞান ক্লাব) আদমজী ক্যান্টনমেন্ট কলেজ বিতর্ক ক্লাব আদমজী ক্যান্টনমেন্ট কলেজ ফটোগ্রাফি ক্লাব আদমজী ক্যান্টনমেন্ট কলেজ আইটি ক্লাব আদমজী ক্যান্টনমেন্ট কলেজ বিজনেস ক্লাব আদমজী ক্যান্টনমেন্ট কলেজ ক্রীড়া ক্লাব আদমজী ক্যান্টনমেন্ট কলেজ সামাজিক কল্যাণ ক্লাব আদমজী ক্যান্টনমেন্ট কলেজ ভাষা ক্লাব আদমজী মডেল ইউনাইটেড নেশনস অ্যাসোসিয়েশন আদমজী ক্যান্টনমেন্ট কলেজ কুইজ ক্লাব আদমজী ক্যান্টনমেন্ট কলেজ সাংস্কৃতিক ক্লাব আদমজী ক্যান্টনমেন্ট কলেজ এক্সপ্লোরার্স ক্লাব আদমজী ক্যান্টনমেন্ট কলেজ ব্যান্ড ক্লাব আদমজী ইকো অ্যামিকা ক্লাব আদমজী ক্যান্টনমেন্ট কলেজ তায়কোয়ান্দো ক্লাব আদমজী ক্যান্টনমেন্ট কলেজ আর্ট ক্লাব আদমজী ক্যান্টনমেন্ট কলেজ গণিত ক্লাব বাংলাদেশ ন্যাশনাল ক্যাডেট কোর (বিএনসিসি) এছাড়াও খেলাধুলার মাধ্যমে ছাত্রছাত্রীদের নৈতিক মনোবল দৃঢ় করার উদ্দেশ্যে কলেজ কর্তৃক প্রতিবছর বার্ষিক ক্রীড়া প্রতিযোগিতার আয়োজন করা হয়। সালমান শাহ, বাংলাদেশী অভিনেতা আয়মান সাদিক, বাংলাদেশী শিক্ষা উদ্যোক্তা এবং ১০ মিনিট স্কুল এর প্রতিষ্ঠাতা তারেক রহমান, জিয়াউর রহমান এর বড় ছেলে মফিজুল ইসলাম (সচিব), সিনিয়র সচিব, গণপ্রজাতন্ত্রী বাংলাদেশ সরকার চৌধুরী আব্দুল্লাহ আল মামুন, বাংলাদেশ পুলিশের কর্মকর্তা ও বর্তমান পুলিশ মহাপরিদর্শক টনি ডায়েস, বাংলাদেশী অভিনেতা তারেক মাসুদ, বাংলাদেশী চলচ্চিত্র পরিচালক ও প্রযোজক মোহাম্মদ খালেদ হোসেন, বাংলাদেশী পর্বতারোহী এবং চলচ্চিত্র পরিচালক আসিফ মাহমুদ, সমন্বয়ক: বৈষম্য বিরোধী ছাত্র আন্দোলন (কোটা বিরোধী আন্দোলন ২০২৪) ও বাংলাদেশের অন্তর্বর্তীকালীন সরকারের একজন উপদেষ্টা শাফী ইমাম রুমী, বাংলাদেশের স্বাধীনতা যুদ্ধে অংশগ্রহণকারী গেরিলা যোদ্ধা ও শহীদ। মঈন হোসেন রাজু আক্কু চৌধুরী, বাংলাদেশ স্বাধীনতা যুদ্ধে অংশগ্রহণকারী মুক্তিযোদ্ধা। প্রতিষ্ঠাতা গুল মোহাম্মদ আদমজী আদমজী ক্যান্টনমেন্ট কলেজ চির সবুজ আদমজী শহীদ রুমী মঞ্চ কলেজের বাগান কলেজ প্রাঙ্গণে শীতের সকাল বাংলাদেশের সামরিক বাহিনীর শিক্ষাপ্রতিষ্ঠানসমূহের তালিকা উইকিমিডিয়া কমন্সে আদমজী ক্যান্টনমেন্ট কলেজ সম্পর্কিত মিডিয়া দেখুন। "পরিচালনা পর্ষদ — আদমজী ক্যান্টনমেন্ট কলেজ"। acc.edu.bd। সংগ্রহের তারিখ ২০২০-০৯-১১।  "আদমজী ক্যান্টনমেন্ট কলেজে আয়োজিত একাদশ শ্রেণির ছাত্র-ছাত্রীদের নবীন-বরণ অনুষ্ঠিত"। আইএসপিআর। সংগ্রহের তারিখ ২০২০-০৯-১০।  https://today.thefinancialexpress.com.bd/metro-news/lieutenant-general-ataul-hakim-sarwar-hasan-hands-over-sena-prodhan-trophy-to-the-principal-of-adamjee-cantonment-college-1686593412 https://www.thedailystar.net/shout/event/reaching-out-young-scientists-208225 শিক্ষা সপ্তাহ ২০২৪, জাতীয় (১৩ জুন ২০২৪)। "জাতীয় শিক্ষা সপ্তাহ ২০২৪ এর বিজয়ী তালিকা" (পিডিএফ)। মাধ্যমিক ও উচ্চ শিক্ষা অধিদপ্তর ঢাকা। Archived from the original on ২৯ জুন ২০২৪। সংগ্রহের তারিখ ৩০ জুন ২০২৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "শীর্ষ কলেজে আসন পাওয়ায় চ্যালেঞ্জ"। দৈনিক ইনকিলাব। সংগ্রহের তারিখ ২০২০-০৯-০৮।  "আইইউবিএটিতে বিতর্ক প্রতিযোগিতা"। বিডিনিউজ টোয়েন্টিফোর ডটকম। ২০২০-০৪-০৬ তারিখে মূল থেকে আর্কাইভ করা। সংগ্রহের তারিখ ২০২০-০৯-০৬।  "মেয়েদের কলেজ রাগবি"। যুগান্তর। সংগ্রহের তারিখ ২০২০-০৯-০৬।  "ন্যাশনাল সায়েন্স ফেস্টিভ্যাল শেষ হচ্ছে আজ"। সমকাল। ২০২২-০২-১৩ তারিখে মূল থেকে আর্কাইভ করা। সংগ্রহের তারিখ ২০২০-০৯-০৬।  "আদমজী কলেজে জমে উঠেছে আইটি কার্নিভাল"। ঢাকাটাইমস। ২০২১-১১-০৫ তারিখে মূল থেকে আর্কাইভ করা। সংগ্রহের তারিখ ২০২০-০৯-০৬।  "আদমজী ক্যান্টনমেন্ট কলেজ এর বার্ষিক ক্রীড়া প্রতিযোগিতা-২০১৯ অনুষ্ঠিত"। আইএসপিআর। সংগ্রহের তারিখ ২০২০-০৯-১১।  "সালমান শাহ: রঙিন পর্দার রাজপুত্র"। বিডিনিউজ টোয়েন্টিফোর ডটকম। ২০১৭-০৮-১৭ তারিখে মূল থেকে আর্কাইভ করা। সংগ্রহের তারিখ ২০২০-০৯-০৬।  "ডিজিটাল পাঠশালা "রবি টেন মিনিট স্কুলের" গল্প"। দৈনিক ইনকিলাব। সংগ্রহের তারিখ ২০২০-০৯-০৬।  "Personal life"। Tarique Rahman। ২০১৬-০১-১৬ তারিখে মূল থেকে আর্কাইভ করা। সংগ্রহের তারিখ ২০১৫-১১-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Who is Chowdhury Abdullah Al-Mamun, PPM | Biography | Information"।  "ঢাকায় নেমে মনটা খারাপ হয়ে গিয়েছিল | বাংলাদেশ প্রতিদিন"। বাংলাদেশ প্রতিদিন। সংগ্রহের তারিখ ২০২০-০৯-০৬।  "তারেক মাসুদ : অনেক স্বপ্নের সমাধি"। বাংলানিউজ২৪। সংগ্রহের তারিখ ২০২০-০৯-০৬। [স্থায়ীভাবে অকার্যকর সংযোগ] "বিজয় নিয়ে ফিরতে পারল না সজল"। দৈনিক ইত্তেফাক। সংগ্রহের তারিখ ২০২০-০৯-০৬।  "Facebook"। www.facebook.com। সংগ্রহের তারিখ ২০২৪-০৯-০৬।  "আক্কু চৌধুরী"। উইকিপিডিয়া। ২০২১-১২-১৬।